Der findes 3 tre forskellige sorter af ligusterhækken, som har forskellige hårdførhed.
Ligustrum vulgare ‘Liga’:
Liga er en hårdfør og robust plante, der har blade hele året. Dog taber den nogle om efteråret, men beholder andre. Det betyder, at du stadig har en tæt hæk om vinteren. Den bliver typisk mellem en og to meter, men kan i nogle tilfælde blive helt op til fire meter, hvis den har de rette forhold – og du lader den selvfølgelig.
Ligustrum vulgare ‘Atrovirens’:
Atrovirens er stedsegrøn hele året og kan blive mellem to og tre meter høj. Den kan tåle, at du klipper forholdsvis meget i den, og at den står delvist i skygge. Det er den eneste af ligustertyperne, der egner sig til det.
Ligustrum ovalifolium:
Ovalifolium er ikke lige så hårdfør som de to andre typer. Den tåler ikke skygge og områder med meget hård frost. Du bør derfor tænke dig om en ekstra gang, hvis du overvejer denne form for hækplante. Den tåler dog klipning godt og har nogle flotte blade, der er lidt bredere end dem, du ser på de to andre former for liguster.